घर में लगी आग की चपेट में आकर तीन गृहस्थियों का सामान जल गया। मामले की जानकारी पर दमकल टीम भी घटनास्थल पर पहुंची लेकिन स्थानीय लोगों ने निजी संसाधनों के जरिये आग पर काबू पा लिया था। हादसे में पिता समेत उसके दो पुत्रों के घरों में रखा सामान जल गया। वहीं तीनों परिवार खुले आसमान के नीचे रहने को मजबूर हैं। हल्का लेखपाल ने घटनास्थल का मुआयना कर तहसील प्रशासन को क्षति की रिपोर्ट भेजी है।
 हादसा थाना जरीफनगर क्षेत्र के गांव रसूलपुरकलां में हुआ। गांव निवासी नत्थू सिंह व उनके दो बेटे विशेष कुमार और रजनेश कुमार तीनों अपने परिवारों के साथ एक ही घर में रहते हैं। मंगलवार दोपहर तीनो परिवार सहित घेर पर पशुओ को चारा खिलाने की व्यवस्था करने गये हुये थे। इस दौरान अचानक नत्थू के घर में आग लग गई। देखते ही देखते आग ने विशेष कुमार, व रजनेश कुमार के मकान को भी अपनी चपेट में ले लिया। घरों के बाहर खेल रहे छोटे बच्चों ने देखा कि घरों से धुंआ निकल रहा है। उन्होंने शोर मचाया तो स्थानीय लोग एकत्र हो गए। आग लगने की सूचना से गांव में अफरातफरी मच गई। ग्रामीणों ने किसी तरह आग पर काबू पाया। आग लगने की सूचना पर थाना पुलिस सहित हल्का लेखपाल भी मौके पर पहुँच गये।
 जब आग पर काबू पाया तो उन्होंने घरों के अंदर घुसकर देखा तो उनमें रखे बिस्तर, चारपाई, अनाज और अन्य कीमती सामान जलकर राख हो गया था। बकौल नत्थू सिंह ने घर में रखी दो लाख की नगदी समेत इतनी ही कीमत के सोने-चांदी के आभूषण व अन्य सामान जला है। वहीं विशेष कुमार के मुताबिक एक लाख 80 हजार रुपये, एक लाख के आभूषण जले हैं। वहीं रजनेश के घर में भी रखे आभूषण व नगदी समेत घरेलू सामान जल गया। भुक्तभोगियों ने प्रशासन से मुआवजे की मांग की है। वहीं आग लगने की वजह पता नहीं लग सकी है।
 
घर में लगी आग की चपेट में आकर तीन गृहस्थियों का सामान जल गया। मामले की जानकारी पर दमकल टीम भी घटनास्थल पर पहुंची लेकिन स्थानीय लोगों ने निजी संसाधनों के जरिये आग पर काबू पा लिया था। हादसे में पिता समेत उसके दो पुत्रों के घरों में रखा सामान जल गया। वहीं तीनों परिवार खुले आसमान के नीचे रहने को मजबूर हैं। हल्का लेखपाल ने घटनास्थल का मुआयना कर तहसील प्रशासन को क्षति की रिपोर्ट भेजी है। हादसा थाना जरीफनगर क्षेत्र के गांव रसूलपुरकलां में हुआ। गांव निवासी नत्थू सिंह व उनके दो बेटे विशेष कुमार और रजनेश कुमार तीनों अपने परिवारों के साथ एक ही घर में रहते हैं। मंगलवार दोपहर तीनो परिवार सहित घेर पर पशुओ को चारा खिलाने की व्यवस्था करने गये हुये थे। इस दौरान अचानक नत्थू के घर में आग लग गई। देखते ही देखते आग ने विशेष कुमार, व रजनेश कुमार के मकान को भी अपनी चपेट में ले लिया। घरों के बाहर खेल रहे छोटे बच्चों ने देखा कि घरों से धुंआ निकल रहा है। उन्होंने शोर मचाया तो स्थानीय लोग एकत्र हो गए। आग लगने की सूचना से गांव में अफरातफरी मच गई। ग्रामीणों ने किसी तरह आग पर काबू पाया। आग लगने की सूचना पर थाना पुलिस सहित हल्का लेखपाल भी मौके पर पहुँच गये। जब आग पर काबू पाया तो उन्होंने घरों के अंदर घुसकर देखा तो उनमें रखे बिस्तर, चारपाई, अनाज और अन्य कीमती सामान जलकर राख हो गया था। बकौल नत्थू सिंह ने घर में रखी दो लाख की नगदी समेत इतनी ही कीमत के सोने-चांदी के आभूषण व अन्य सामान जला है। वहीं विशेष कुमार के मुताबिक एक लाख अस्सी हजार रुपये, एक लाख के आभूषण जले हैं। वहीं रजनेश के घर में भी रखे आभूषण व नगदी समेत घरेलू सामान जल गया। भुक्तभोगियों ने प्रशासन से मुआवजे की मांग की है। वहीं आग लगने की वजह पता नहीं लग सकी है।